
Қазан айы 2026 жыл

	Ұйымдастырылған іс әрекет
	Ұйымдастырылған іс- әрекеттің міндеттері

	Дене тәрбиесі 
	Жалпы дамытушы жаттығулар.
Аяққа арналған жаттығулар:
аяқтың ұшына көтерілу, аяқты алға қарай қою, аяқты жан-жаққа, артқа
қою;
қолдарды алға созып, жартылай отыру, тізені қолмен ұстап, басты төмен
иіп, кезекпен тізені бүгіп, аяқты көтеру;
отырып құм салынған қапшықтарды аяқтың бақайларымен қысып ұстау,
таяқтың, білікшенің (диаметрі 6-8 сантиметр) бойымен қосалқы қадаммен жүру.
Негізгі қимылдар:
Тепе-теңдікті сақтау. Тепе-теңдікті сақтай отырып, бір қырымен қосалқы
қадаммен көлбеу тақтай (20-30 сантиметр), арқан бойымен жүру, тура жолмен,
бір-бірінен 10 сантиметр қашықтықта орналасқан тақтайшалардың, қырлы
тақтайдың бойымен жүру.
Қимылды ойындар
Қимылды ойындарға баулу, балаларды қарапайым ережелерді сақтауға, қимылдарды үйлестіруге үйрету. 
Мәдени-гигиеналық дағдыларды қалыптастыру.
Күнделікті өмірде гигиеналық дағдыларды сақтау қажеттігін білу. Тамақтанар алдында қолды жуу, таңертең және кешке тісті тазалау дағдыларын қалыптастыру.
Мәдени-гигиеналық дағдыларды жетілдіру, тамақтану, жуыну кезінде қарапайым мінез-құлық дағдыларын қалыптастыру.
Балаларды сыртқы келбетін бақылауға үйрету; сабынды дұрыс қолдануды, қолды, бетті, құлақты тазалап жууды, жуынғаннан кейін құрғатып сүртуді, орамалды орнына ілуді, тарақты және қол орамалды пайдалануды үйрету.
Үстел басында мәдениетті тамақтану дағдыларын қалыптастыру: ас қасық пен шәй қасықты, шанышқыны, майлықты дұрыс қолдану; нанды үгітпеу, тамақты ауызды жауып, шайнау, ауызды толтырып сөйлемеу.
Өзіне-өзі қызмет көрсету дағдылары.
Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды     байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу.
Салауатты өмір салты дағдыларын қалыптастыру.
Сезім мүшелерін ажыратуға және атауға (көз, құлақ, мұрын, ауыз) үйрету, олардың ағзадағы рөлі және оларды қалай қорғауға, күтуге болатыны туралы түсінік беру (ұсақ заттарды құлаққа, мұрынға тықпау).
Сауықтыру-шынықтыру шаралары: Тыныс алу жаттығуларын жүргізу.

	Тіл дамыту
	Сөйлеудің дыбыстық мәдениеті
дауысты (а, ә, е, о, ұ) және кейбір дауыссыз (п-б, к-қ, т-д, ж-ш, с-з) дыбыстарды айта білу; дыбыстардың артикуляциясын нақтылау және бекіту
Сөздік қор:
Ойын мен ойын жаттығулары арқылы сөздік қорын кеңейту;
жалпы белгілері бойынша заттарды топтастыру (ойыншықтар, киімдер, аяқкиімдер, ыдыстар, жиһаздар).
Тілдің грамматикалық құрылымы:
сөйлеуде зат есімдерді жекеше, көпше түрде қолдану
Байланыстырып сөйлеу:
суреттерді, заттарды қарастыруда, тірі және өлі табиғат нысандарын бақылау кезінде байланыстырып сөйлеуді;
шағын тақпақтар мен өлеңдерді жаттау мен ересектердің сөзін тыңдау және түсіну дағдыларын дамыту

	Көркем әдебиет 
	Оқу, әңгімелеу
Ертегілердің мазмұнын түсінуге, тыңдауға, бейнелі сөздерді есте сақтауға үйрету.Тақпақтарды, өлеңдерді мағыналы, асықпай және дыбыстарды анық айтуға дағдыландыру;
Кейіпкерге, оқиғаларға өзінің көзқарасын білдіруге баулу.

	Қазақ тілі
	Тілдік дамытушы орта.
Балалардың ересектермен және құрдастарымен қарым-қатынас жасауына жағдай жасау: бір-бірімен күнделікті еркін ойында, дербес әрекеттерде ауызекі сөйлесуде
Сөйлеудің дыбыстық мәдениеті.
Артикуляциялық және дыбыстық аппаратты, сөйлеу кезінде тыныс алуды,естуді дамыту
Сөздік қор.
Ауызекі сөйлеуде түрлі балалар әрекеттерінде қоршаған орта заттары мен табиғат нысандарының атауларын өздігінен қолдануды қалыптастыру.
Тілдің грамматикалық құрылымы.
Жуан және жіңішке түбір сөздерді ажырату, оларды көпше түрде қолдануға үйрету
Байланыстырып сөйлеу.
Ауызекі сөйлеудің қарапайым түрлерін меңгерту, балалардың өздеріне айтылған сөзді, пікірді түсінуін қалыптастыру

	Математика негіздері
	Сан. 
"Көп", "біреу", "бір-бірден", "бір де біреуі жоқ" ұғымдары туралы түсініктерін қалыптастыру.
Шама.
ұзындығы мен ені бойынша , биіктігі мен қалыңдығы бойынша екі қарама-қарсы және бірдей заттарды салыстыру;
Геометриялық пішіндер
геометриялық пішіндерді тану және атау
Кеңістікте бағдарлау
өзіне тікелей жақын кеңістік бағдарын анықтау, заттарды сол жақтан оң жаққа қарай орналастыру.
өзінің дене мүшелерін (басы, аяғы, қолы) бағдарлау және атау.
Уақытты бағдарлау. 
тәулік бөліктерін тану және атау - таңертең, күндіз, кеш, түн.

	Құрастыру
	Құрылыс материалдарынан құрастыруда бөлшектерді орналастыру және кірпіштерді қалау, пластиналарды тік бағытта және көлденең орналастыру тәсілдерін қолдану, ірі және ұсақ құрылыс материалдарынан, үлгі бойынша және ойдан құрастыру 

	Сурет салу
	Көкөністер мен жемістерді, ыдыстарды, ойыншықтарды, 
бірнеше көлденең және тік сызықтардан заттар салуды (дуал) үйрету
Құмға таяқшалармен, асфальтқа бормен, өз бетінше ойынан сурет салуға мүмкіндік беру.
Сурет салуда қауіпсіздікті сақтауға, ұқыптылыққа баулу.

	Мүсіндеу 
	Сазбалшық, қамыр, ермексаз кесектерінен бөліп алу, дөңгелектеу, ширату, созу тәсілдерін пайдалана отырып, көкөністер мен жемістерді, кейбір заттарды, азық-түлік тағамдарын мүсіндеу дағдыларын қалыптастыру;
алақандарының арасында, жазықтықта түзету және домалақтау қозғалыстары арқылы кесектерді жаю, элементтерді қарапайым заттарға (ыдыстар, ойыншықтарды мүсіндеу) біріктіру білігін жетілдіру.

	Жапсыру 
	Дайын пішіндерден заттардың бейнесін жасауға үйрету
бейнеленген заттарға сәйкес түстерді таңдау
Желімдеудің техникасы; желімді қылқаламға ұқыпты түрде жағып алу,
ересектер даярлаған ірі және барынша ұсақ элементтерді орналастыру мен желімдей білуін қалыптастыру;      

	Музыка 
	Музыка тыңдау
Түрлі сипаттағы әндердің мазмұны мен көңіл күйін қабылдау;
Аспаптардың, музыкалық және шулы ойыншықтардың дыбысталуын ажыратуды үйрету;
ересектердің орындауындағы және аудио-бейне үн таспадан музыка тыңдауды дамыту.
Ән айту. 
Дыбыстаудың бірыңғай күшімен бірдей қарқында ән салуды жетілдіру. Ән айту дағдыларын дамытуға ықпал ету
Музыкалық-ырғақтық қозғалыстар. 
Бірінің артынан бірі жүру барысында би ырғағын, музыканың би сипатын игеру;
әуенмен бірге би қозғалыстарының қарапайым элементтерін орындау;
Балалар музыкалық аспаптарында ойнау.
Балаларды музыкалық аспап сылдырмақпен  таныстыру, оның дыбысталуымен
таныстыру. Музыкалық аспапты ырғақпен қағып ойнаудың қарапайым дағдыларын меңгеруге ықпал  ету.

	Қоршаған әлеммен таныстыру
	Заттық әлем.
Заттардың айырмашылықтары мен атауларын, олардың көлемін, түсін, пішінін қарастыру мен зерттеу дағдыларын қалыптастыру, заттардың сапалары мен қасиеттерін: сипап сезу, дәмін көру, есту арқылы тануды қалыптастыру.
Қазақ халқының тұрмыстық заттарымен таныстыру. Заттар, ойыншықтар, кітаптар және ыдыстарға ұқыптылықпен қарауға тәрбиелеу. Әртүрлі заттардың
атауларын сөйлегенде белсенді қолдану, заттардың атқаратын қызметтерін түсіну, заттардың тобын білдіретін түсініктерді меңгеру.Қоршаған ортаны қабылдау, кеңістікті бағдарлауға үйрету.



